NaiveNeuron/SloPal huggingface dataset:
Ľ. Kaník, minister práce, sociálnych vecí a rodiny SR: (2004-06-17):
Takže dúfam, že tento návrh zákona bude schválený a že sa tak vrátia odbory a ich predstavitelia k tomu, na čo odbory sú – k zastupovaniu zamestnancov v podnikoch a hájenie ich práv voči zamestnávateľom a vyjednávanie tých najlepších podmienok v kolektívnych zmluvách. A ešte dve vety k novele zákona o kolektívnom vyjednávaní. No, nútiť niekoho do zmluvného vzťahu na základe rozhodnutia vysokého štátneho úradníka, aj keď je to minister, určite nemá nič spoločné s pravicovosťou, je to typicky korporativistický a socialistický prvok, pretože zmluvné vzťahy sú slobodným vzťahom, aj kolektívna zmluva je zmluvou. A preto by som všetkým odporúčal, aby vyjednávali na pôde podnikov dobré kolektívne zmluvy, ale aby sme tu nezavádzali systém, že štát bude dirigovať a nanucovať zmluvné vzťahy proti vôli, slobodnej vôli ich účastníkov. Ďakujem za pozornosť.
A. Belousovová, podpredsedníčka NR SR: (2008-11-05):
vládnom návrhu zákona o Audiovizuálnom fonde a o zmene a doplnení niektorých zákonov . Vystúpil ako predkladateľ pán minister Maďarič. Teraz dávam slovo spoločnému spravodajcovi z výboru pre kultúru a médiá poslancovi Rafaelovi Rafajovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Nech sa páči, pán spravodajca, máte slovo.
Vašečka, Richard, poslanec NR SR (2024-01-23):
Ďakujem veľmi pekne. Pán kolega, ďakujem za vystúpenie, kde ste zopakovali to, že skrátené legislatívne konanie má nejaké svoje pravidlá, má nejaké svoje dôvody a že tie dôvody majú byť dodržané. Prečo? Nie kvôli čistému formalizmu, ale kvôli tomu, že ten legislatívny proces, ktorý má vážne dôsledky, celospoločenské dôsledky, je tak potom naozaj dostatočne kvalitný a skutočne tie veci, na ktoré tu upozorňujeme v takej, by som povedal, jednoduchej rozprave, kde dokola opakujeme tie veci, to nie je náhrada riadneho procesu, tak tieto veci potom naozaj sa stanú súčasťou zákona a budú spôsobovať komplikáciu aj prokuratúre, vyšetrovateľom, sudcom, ale hlavne občanom Slovenskej republiky. Ja pripomeniem, ako sa to robí. 11. decembra roku 2002 dala vláda úlohu ministrovi spravodlivosti, aby pripravil zákon o Úrade špeciálnej prokuratúry. V roku 2003 25. februára ministerstvo dalo tento návrh zákona do MPK, 14. marca 2003 sa skončilo MPK, nasledovalo rozporové konanie, 28. mája 2003 schválila vláda tento zákon a 30. mája ho doručila do Národnej rady, 2. júla sa prerokoval v prvom čítaní. Potom bolo leto, mali dva mesiace čas sa tým zaoberať či poslanci, či verejnosť. Na konci augusta, začiatkom septembra 2003 nasledovali výbory, v druhom a treťom čítaní bol schválený 21. októbra 2003 a 25. novembra 2003 bol uverejnený v Zbierke zákonov. Účinnosť zákona nakoniec reálne bola od 1. septembra 2004. Takmer dva roky trval ten legislatívny proces. Vy to chcete sfúknuť, keby sme vám v tom nezabránili... (Prerušenie vystúpenia časomerom.)
Cicoň, Antonín, poslanec NR SR (2012-09-12):
Prosím, pán predseda, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku, prerokovať predložený vládny návrh zákona v druhom čítaní.
Jurinová, Erika, podpredsedníčka NR SR (2013-11-26):
Poprosím ďalšieho vystupujúceho, pána poslanca Árpáda Érseka.
Bugár, Béla, podpredseda NR SR (2018-05-17):
Pán poslanec Zelník.
Hajko, Jozef, poslanec NR SR (2024-06-20):
Klub KDH odmieta predložený návrh o STVR, pretože ide o zlikvidovanie verejnoprávnej inštitúcie a nahradenie Rozhlasu a televízie Slovenska inštitúciou, ktorá v podstate bude zoštátnená, bude slúžkou vládnej moci a predovšetkým ministerstva kultúry. KDH si ctí slobodu slova a bude, bude, vynaloží úsilie na to, aby táto sloboda slova ostala zachovaná. Neznamená to, že budeme len sledovať ďalej dianie okolo RTVS, ale aj dianie okolo ďalších médií.
Hrnčiar, Andrej, podpredseda NR SR (2016-05-19):
Nech sa páči, pán poslanec Heger.
M. Číž, podpredseda NR SR: (2008-09-18):
Vážené kolegyne, kolegovia, vyhlasujem rozpravu k tomuto bodu za skončenú, hlasovať budeme pri najbližšom hlasovaní. Teraz otváram bod interpelácie poslancov . Chcem pripomenúť, že ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Písomne sa do rozpravy prihlásili poslanci: Imre Andruskó, pán poslanec Martin Fronc a pani poslankyňa Monika Gibalová. Kým dám niekomu slovo, poprosím o krátke strpenie, vyhlasujem 10-minútovú prestávku. (Prestávka.) (Po prestávke.)
Sopko, Miroslav, poslanec NR SR (2016-04-28):
Ďakujem za odpoveď. Len práve teraz som to dosť dobre nepochopil, či naozaj, nejedná sa mi, samozrejme, o moju osobu. Jedná sa mi skôr o to, že i opozícia disponuje expertmi, ktorí môžu byť, a či môžu byť vôbec nominovaní na týchto prípravách, resp. pri..., lebo vieme, že základom pre nás je vytvorenie toho Národného programu rozvoja výchovy a vzdelávania, a myslím si, že by sme tých ľudí, ktorých máme my k dispozícii, mohli posunúť pri prípravách jednotlivého tohto, pri prípravách k tomuto dokumentu, pretože ak máme vytvoriť dokument, ktorý má byť prijatý naprieč celým politickým spektrom, mali by sme sa zúčastňovať už samotného počiatku jeho vytvárania.
Laurenčík, Milan, podpredseda NR SR (2021-06-25):
Ďakujem. Zaujmite miesto pre spravodajcu. Ja otváram všeobecnú rozpravu, do ktorej som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásili traja páni poslanci. Ako prvý však požiadal o možnosť vystúpiť v rozprave pán navrhovateľ. Nech sa páči, máte slovo.
Laurenčík, Milan, podpredseda NR SR (2020-04-20):
Pán poslanec Krúpa.
Obrimčáková, Bibiána, poslankyňa NR SR (2011-07-11):
Pán minister, vo svojom vystúpení som chcela upozorniť na nedostatočné definovanie používaných pojmov v návrhu zákona a na jeho obsahovú nevyváženosť vo vzťahu zamestnanca a zamestnávateľa. Tieto dva aspekty budú robiť v používaní návrhu zákona v praxi naozaj veľké problémy. A predkladateľom tohto zákona ste vy, pán minister, nie Klub 500. Ďakujem.
P. Hrušovský, predseda NR SR: (2002-11-14):
Pán poslanec Ondriaš chce doplniť svoju otázku. Nech sa páči, pán poslanec. K. Ondriaš, poslanec: Pán minister, mám tomu rozumieť tak, že vy z hrubého domáceho produktu teraz financujete bytovú výstavbu, poľnohospodárstvo, kultúru, zdravotníctvo tak, ako to bolo v roku 1988? A až áno, prečo tie výsledky sú horšie.
Doležal, Andrej, minister dopravy a výstavby SR (2020-11-05):
Vážený pán poslanec Dostál, v zmysle príkazu ministerky č. 1/2020 z 8. septembra 2020 majú nadriadení zamestnanci kompetenciu organizovať prácu na nimi riadených organizačných útvaroch tak, aby zamestnanci mohli čo najviac využívať prácu z domu, ale zároveň bol zaistený chod ministerstva a vzájomná spolupráca a podpora jednotlivých útvarov. Nadriadení zamestnanci zároveň schvaľujú žiadosti o prácu z domu zamestnancom. Počet zamestnancov na home office sa preto mení podľa aktuálnej situácie, v priemere je na home office radovo okolo 50 % zamestnancov. Na pracovisku sa vyskytujú najmä vedúci zamestnanci, ktorí prácu organizujú. Aj porady sa organizujú prioritne online spôsobom, v prípade potreby sa prezenčné stretnutia organizujú za dodržania potrebných hygienických opatrení. Skúsenosti s prácou z domu sú dobré a vedenie ministerstva nezaznamenalo žiadne komplikácie. Ďakujem, v mene ministerky Remišovej som skončil.
Grendel, Gábor, podpredseda NR SR (2021-09-22):
Pán poslanec Suja.
Viskupič, Jozef, poslanec NR SR (2017-03-30):
Myslím, že v tom momente, kedy si hovoril o pánovi kapitánovi Dankovi, je jasné, že tento človek, ktorý každým svojím vystúpením v pléne Národnej rady, našťastie ich nie je veľa, máme skoro mlčiaceho predsedu Národnej rady, dokazuje, že na funkciu predsedu Národnej rady jednoducho nedorástol. Myslím si, že tam je omylom. A na to ostatné vystúpenie, ktoré bolo včera, posunul hranicu politického zápasu až na úroveň oznamovania toho, kto má aké zdravotné karty, kto má akého lekára, a myslím si, že toto jednoznačne kvalifikuje tohto pána na to, aby bolo celému národu jasné, že predseda Národnej rady je vo svojej funkcii omylom. Myslím a ďalej budem teda skúmať a podrobne sa tým zaoberať, akým spôsobom tomuto človeku pomôcť, pretože jeho formálna autorita, kde sám sa musí hecovať, asi 5- alebo 6-krát musí povedať, že ja, predseda Národnej rady, to nerobí a neviem si spomenúť, ktorý minister, premiér ani prezident, a z tejto pozície v jednom kuse pripomína svoju formálnu autoritu, lebo tá prirodzená totižto v jeho prípade odišla absolútne mimo, keď začal v politickom boji zneužívať zdravotné údaje. Chcem ubezpečiť kolegov, že nikto z nás to robiť nebude, nezaujíma ma, či má niekto chorú štítnu žľazu alebo šelest na srdci, a v politickom zápase toto zneužívať asi by sme nemali nikto. Je absolútnou hanbou, že to robí predseda Národnej... (Prerušenie vystúpenia časomerom.)
Paška, Pavol, predseda NR SR (2012-12-05):
Hlasujeme o bodoch 3 a 4. Odporúčanie je schváliť ich. (Hlasovanie.) 135 prítomných, 74 bolo za, 53 proti, 8 sa zdržali. Návrh sme schválili.
Zmajkovičová, Renáta, podpredsedníčka NR SR (2014-06-05):
Ďakujem, pán minister. Ďalšiu otázku položil pán poslanec Jozef Mikloško podpredsedovi vlády a ministrovi vnútra Slovenskej republiky Robertovi Kaliňákovi. Otázka znie: „Na oddelenie cudzineckej polície napríklad na Hrobákovej ulici v Bratislave smeruje množstvo kritických podnetov. Skúsenosti a výpovede ľudí poukazujú na nevhodný prístup k cudzincom. Pracovníci sú neochotní a odmeraní, majú nedostatky v komunikácii v cudzích jazykoch. Žiadatelia musia dlho čakať, vybavovanie je byrokratizované, majú pocit, že sa k nim pristupuje ako ku kriminálnym živlom bez ohľadu, či prichádzajú na Slovensko z dôvodu návštevy, na študijné pobyty alebo hľadania práce. Aké kroky pripraví ministerstvo vnútra k zlepšeniu tejto situácie?“ Nech sa páči.
Paška, Pavol, predseda NR SR (2013-01-29):
Zapnite, prosím vás, pána poslanca Hlinu.
Ježík, Jozef, poslanec NR SR (2013-06-26):
Nasledujúce body sa primerane prečíslujú a účinnosť tohto bodu sa tiež navrhuje od 28. 10. 2013, čo sa premietne do ustanovenia upravujúceho účinnosť. To je všetko. Ďakujem pán predseda.
Ďuriš Nicholsonová, Lucia, podpredsedníčka NR SR (2018-09-18):
Pani poslankyňa Smolíková.
Markovič, Peter, poslanec NR SR (2010-12-02):
Osobitne budeme hlasovať o bode 26, ktorý vyňal pán poslanec Kalist na osobitné hlasovanie, pretože k nemu predložil iný návrh v rozprave. Takže dajte hlasovať, prosím, o bode 26 s odporúčaním gestorského výboru schváliť.
Nemky, Martin, poslanec NR SR (2019-01-31):
Pán predsedajúci, dajte, prosím, hlasovať o pozmeňujúcom návrhu pani poslankyne Remišovej, ktorý predložila ako druhý v poradí, obsahuje tri body.
Pčolinský, Peter, poslanec NR SR (2018-05-24):
Kľud, kľud. (Ruch v sále.) Keďže sme boli obviňovaní, že vytĺkame politický kapitál a robíme to kvôli nejakým kamerám, ja by som veľmi pekne chcel poprosiť novinárov, aby vypli kamery, vypli si diktafóny, vypli si všetko. (Reakcie z pléna.) Kolegovia, poprosím bez vašich duchaplných poznámok. Na balkóne sedí skoro celý deň partia chlapov od Michaloviec a od Sobraniec, ktorí počúvajú dnešnú debatu, robia si nejaký svoj názor. Nechcem hodnotiť, čo všetko tu dnes odznelo, čo pravda je, čo pravda nie je, ale ja by som chcel povedať len jednu vec, že títo chlapi od Michaloviec a Sobraniec dostali bitku na vlastnom pozemku, týchto chlapov okradli. Dodnes nepočuli od nikoho z predstaviteľov štátu, úradov, organizácií jedno slovo a to slovo je „prepáčte“. Môžte si myslieť, čo len chcete, ale prišlo mi normálne, posledných 5 minút som nad tým rozmýšľal, aby to niekto povedal. Tak ak dovolíte, prepáčte. (Potlesk.)
Sulík, Richard, predseda NR SR (2011-02-04):
Slovo má pán poslanec Jasaň.
Košútová, Magda, poslankyňa NR SR (2012-08-02):
Ďakujem pekne. Vzhľadom na mechanizmus kreovania Rady Slovenského pozemkového fondu musíme vykonať štyri hlasovania. V súlade s návrhom Výboru Národnej rady Slovenskej republiky pre pôdohospodárstvo a životné prostredie budeme hlasovať o tom, že o jednotlivých skupinách sa bude hlasovať verejne a spoločne. Dajte, prosím, hlasovať o tomto návrhu výboru.
Nicholsonová, Lucia, podpredsedníčka NR SR (2016-04-27):
Ďakujeme za vaše vystúpenie, pán poslanec Budaj. Na vaše vystúpenie chcú vo faktických poznámkach zareagovať štyria páni poslanci. Nech sa páči, pán poslanec Kresák ako prvý. (Reakcie z pléna.) Aha, ospravedlňujem sa, prepáčte. Pán poslanec Kresák, vy ste s procedúrou, alebo...? (Reakcia z pléna.) S faktickou. Tak skúste ešte raz a pôjdete na záver. Ďakujem. Takže páni poslanci Simon, Dostál, Osuský, Jarjabek a pán poslanec Kresák to uzatvára. Dobre. Nech sa páči, pán poslanec Simon.
Simon, Zsolt, poslanec NR SR (2016-10-20):
Ďakujem pekne, vážený pán minister, za odpoveď. Teda – chápem správne – celý tento proces bude zabezpečovať ministerstvo životného prostredia? A bol by som nesmierne rád, keby ste aj obyvateľov na dotknutom území jeho dostatočne informovali, pretože sa na nás aj na mňa obracajú ľudia z tohto územia, pretože zákaz používania pitnej, teda tejto vody, či už na polievanie, alebo v domácnosti, znamená značný finančný problém a značné problémy na danom území a je tam skutočne to ohrozenie a musím povedať, že ja nezdieľam váš názor alebo názor vašich odborníkov, že do budúcich 10 rokov nič nehrozí. Každým dňom hrozí, pretože, i keď nie 440, to vedia povedať odborníci, koľko látok poškodzujú, ale určite sa to šíri smerom k Žitnému ostrovu, teda k najväčším zdrojom pitnej vody a tam čas nemá odkladný účinok, a preto by som vás chcel vyzvať, informujte tých ľudí tak, aby boli informovaní, a dúfam, že urýchlite tento proces maximálne, ako to bude len možné. Ďakujem pekne.
Halgašová, Jarmila, poslankyňa NR SR (2021-05-28):
Ďakujem veľmi pekne. Ja budem tiež krátka, chcem sa poďakovať kolegovi poslancovi Dostálovi a vážim si ťa práve preto, že vnášaš do tej diskusie pokoj, rozvahu. A takto by malo prebiehať rokovanie, nemali by sme sa osočovať, mali by sme byť vecní a život by bol krajší. Môžme mať na vecnú problematiku rôzne názory, môžme sa o nej pohádať, ale na konci dňa treba vstať od stola a musíme si vedieť pozrieť do očí a podať si ruky. Ďakujem pekne.
Fico, Robert, predseda vlády SR (2017-12-07):
Ďakujem pekne. Vážený pán predsedajúci, dámy a páni, dovoľte mi, aby som oznámil, kto tu dnes nie je a kto bude za nich hovoriť. Neprítomný je podpredseda vlády a minister vnútra Robert Kaliňák, ktorý je na zahraničnej pracovnej ceste. Zastúpi ho podpredseda vlády pre investície a informatizáciu pán Pellegrini. Ďalej je neprítomná z dôvodu choroby podpredsedníčka vlády a ministerka pôdohospodárstva a rozvoja vidieka. Zastupuje ju ministerka školstva, vedy, výskumu a športu pani Lubyová. Otázky nie sú na podpredsedníčku vlády a ministerku spravodlivosti pani Žitňanskú, na ministra práce, sociálnych vecí a rodiny Jána Richtera, na ministra obrany Petra Gajdoša, na ministra zdravotníctva Tomáša Druckera ani na ministra hospodárstva Petra Žigu. Pán predsedajúci, som pripravený v časovom limite odpovedať na otázky, ktoré predložili členovia parlamentného zboru.
Dostál, Ondrej, poslanec NR SR (2021-02-04):
Ďakujem kolegom za reakcie. Presne tak, je to o možnosti výberu, ale myslím si, že keby sme prešli na ten systém, že budú dostávať ľudia, zamestnanci finančný príspevok, tak tie možnosti výberu by boli ešte širšie a nikto by tým nebol ochudobnený. Ochudobnený by bol akurát biznis gastrolístkových firiem, ktorý ťaží z toho, že tu máme zavedenú nejakú štátom posvätenú reguláciu, ktorú musia firmy aj zamestnanci dodržiavať a niekto z toho profituje bez toho, aby to boli práve tí zamestnávatelia a tí zamestnanci, a sú to tie firmy, kto z toho profituje. Toto navrhované riešenie, ako som už spomínal, prináša istú administratívnu záťaž. Ja by som sa zase na to nepozeral tak, že nemáme prihliadať na to, že to bude mať dosahy aj na firmy, lebo na firmy to bude mať dosahy, ak to budú musieť zadministrovať. Myslím si, že v tej forme, ako je to navrhnuté, že raz za 12 mesiacov, je to prijateľné a verím teda, že sa k tomu, že sa k tomu vrátime a možno to časom ešte zjednodušíme a spravíme ešte ústretovejším pre ľudí. A pokiaľ ide teda o tie obavy, že by tam nebola zavedená tá skutočná možnosť výberu, ono to možno súvisí aj s tým, že Zákonník práce a vôbec slovenské zákony nie sú napísané úplne najjednoduchšou rečou, a teda môže sa stať, že keď si to niekto prečíta, tak na prvý raz úplne nepochopí, že ako je to-ktoré ustanovenie myslené. Čiže smerom do budúcnosti bude len dobré, ak zákony budú písané takou formou, aby im ľudia rozumeli a aby takéto zbytočné interpretácie, ktoré sa nezakladajú na realite, nevznikali.
Hrušovský, Pavol, podpredseda NR SR (2010-12-02):
Hlasujeme. Gestorský výbor odporúča...
Pellegrini, Peter, predseda NR SR (2015-12-03):
Ďakujem veľmi pekne. Otváram všeobecnú rozpravu k týmto bodom. Konštatujem, že som dostal písomnú prihlášku v poradí: pán poslanec Kvasnička, pán poslanec Mikloško a pán poslanec Miškov. Ako prvý vystúpi pán poslanec Kvasnička, nech sa páči.
Bugár, Béla, podpredseda NR SR (2016-04-26):
Pán poslanec Grendel.
P. Paška, predseda NR SR: (2006-08-02):
Dámy a páni, chcem ešte využiť situáciu pred vystúpením alebo čas pred vystúpením pána Bárdosa na to, aby som sa vrátil k situácii, ktorá tu vznikla. Chcem povedať, že nie je mojou ambíciou vnášať nepokoj do rokovania Národnej rady Slovenskej republiky, ale sú jednoducho inštitúty, ktoré rokovací poriadok nerieši jednoznačne. Situácia, ktorá vznikla, je toho dôkazom. Rešpektujem ale čosi, čomu sa hovorí zvyk a obvyklosť,  ktorá tu bola, a preto chcem pána premiéra a pánov členov vlády požiadať, aby vstupovali do rozpravy až po tom, ako dáme možnosť vystúpiť všetkým poslancom, ktorí sa prihlásia s faktickými poznámkami. Ďakujem pekne. Budeme pokračovať vystúpením pána Gyulu Bárdosa. Nech sa páči.
Hrnčiar, Andrej, podpredseda NR SR (2018-01-31):
Pani poslankyňa Blahová.
P. Frešo, poslanec: (2009-10-23):
Úplne stručne teda ešte raz. Pán Čaplovič, ďakujem a k tomuto výkonu vám gratulujem a pevne verím, že budú nasledovať ďalšie. Pekný deň. (Potlesk.)
Rajtár, Jozef, poslanec NR SR (2017-04-06):
Ďakujem za slovo. Odpoveď na to, kto boli panie psychologičky. Jedna bola pani Katarína Hatráková, psychologička na ústredí práce, ktorá je tam, predpokladám, že doteraz, pani Zuzana Hradileková, takisto psychologička na ústredí práce, ktorá je tam pravdepodobne tiež doteraz. Odchádzajúci členovia akreditačnej komisie boli členovia akreditačnej komisie. Bodka. Čo sa týka aj kauzy Baštrnák a tak ďalej. Myslel som si aj predtým, že, že, že politika je dosť zaplienená, slušne povedané, predtým, ako som sa dostal do parlamentu. Ale keď som to videl zblízka, tak to jednoducho predčilo moje očakávania. Ja som naozaj nečakal, a keby mi to predtým niekto povedal, že politici sa priamo-nepriamo živia podvodmi s DPH, jednoducho ja by som to nebral ako relevantné, predtým, ako som tieto veci videl, ako fungujú, na vlastné, na vlastné oči. Ale ak ma teda toto nejakým spôsobom šokovalo, tak táto kauza Čistý deň bol minimálne stonásobný šok.
Vážny, Ľubomír, poslanec NR SR (2011-09-14):
Ja som si neskôr zapol hlasovacie zariadenie. Ale v poriadku. Chcem len zdôrazniť to, že ozaj vzletné reči bez faktov si myslím, že treba reagovať na tie fakty, ktoré tu boli predložené, a berme to ako fakty. Ďakujem.
Hrnčiar, Andrej, podpredseda NR SR (2019-01-31):
Pán poslanec Jarjabek.
Zajac, Pavol, poslanec NR SR (2016-02-11):
Ďakujem veľmi pekne, pán kolega, za vaše vystúpenie. Naozaj tie sestry keď podali výpovede, tak to nebol pre ne jednoduchý krok. A preto hovorím, že to bol pre ne akt zúfalstva a týmto aktom zúfalstva chceli poukázať na neúnosnú situáciu v tých príslušných nemocniciach, ale aj v celom našom zdravotníctve, kde podľa člena rozpočtovej rady sa rozkradne jedna štvrtina tých peňazí. A nie je ich málo, je to zo 4,5 mld. viac ako jedna miliarda. A keď ste hovorili o tom prípade chlapa z Hanušoviec, ktorý nemohol ísť na operáciu, tak takých prípadov bolo oveľa, oveľa viac a naozaj dnes sa objavujú indície prípadov, keď došlo aj ku fatálnym zlyhaniam v prešovskej nemocnici, a presne ste poukázali na to, že chcú ich pokoriť, vydierajú ich, dobre vedia, že vo výpovediach je viac ako 300 zdravotných sestier v prešovskej nemocnici a verejne im odkazuje minister zdravotníctva a riaditeľ tejto nemocnice, že majú pre ne len 188 pracovných miest a presne čakajú na to, ktoré to vo svojej ekonomicko-sociálnej situácii, v rodinnej situácii nevydržia a tam prídu naspäť prvé a za nimi budú nasledovať ako ďalšie, ale najprv budú musieť, obrazne povedané, na kolenách odprosiť, aby mohli pokoriť tie ostatné a ukázať, že: „Vidíte, vidíte, takto ste dopadli, na budúce si pekne rozmyslite, či budete dávať výpovede.“ Ale u mňa majú obrovský obdiv za tú svoju obrovskú statočnosť, ktorú takto ukázali, na ktorú ste poukázali vo svojej výpovedi aj vy.
Šimečka, Michal, podpredseda NR SR (2024-06-14):
Ďakujem veľmi pekne. S faktickou poznámkou pán poslanec Hazucha. Nech sa páči.
Bugár, Béla, podpredseda NR SR (2019-12-05):
Na vystúpenie pána poslanca s faktickou poznámkou pán poslanec Kresák, nech sa páči.
Puci, Róbert, poslanec NR SR (2017-06-13):
Pán predsedajúci, hlasovali sme o pripomienkach z rozhodnutia pána prezidenta a o pozmeňujúcich návrhoch zo spoločnej správy. Sme v treťom čítaní. Otvorte, prosím, rozpravu.
Jurinová, Erika, podpredsedníčka NR SR (2015-05-21):
Tak ja by som navrhovala prerušiť, áno? Prerušujem rokovanie o tomto bode programu a budeme pokračovať hlasovaním. Takže vyhlasujem krátku prestávku do hlasovania. (Prestávka.) (Po prestávke.)
A. Belousovová, podpredsedníčka NR SR: (2007-02-07):
(Prerušenie rokovania o 17.00 hodine.) (Pokračovanie rokovania o 17.15 hodine.)
Pčolinský, Peter, podpredseda NR SR (2023-02-17):
S reakciou pán poslanec Fecko.
P. Hrušovský, predseda NR SR: (2003-02-06):
I. Belohorská, poslankyňa: Ďakujem pekne, pán predseda. Ja som dosť nepochopila, pán minister, záver vášho vystúpenia, lebo som predpokladala, že nám dáte exkurz do medzinárodného práva, možno, a že nám budete hovoriť napríklad o tej drobnej chybe, ktorú musel odstraňovať náš výbor, ale myslím, si, že dnes nerokujeme o vyhlásení vojny voči Iraku. Dnes tu rokujeme o vyslaní jednotky. To sú dve veci. Lebo tú vojnu bude asi vyhlasovať niekto druhý, a nie my.
Viskupič, Jozef, poslanec NR SR (2013-06-21):
Ďakujem. Ono v Anglicku svojho času platilo, že, ľudia, traste sa, zasadá parlament. Momentálne sa mi zdá, tak ako si na mnohých miestach hovoril v rozprave, že je na stole taký zákon, ktorý hovorí, ľudia, traste sa, zasadá parlament, traste sa o svoje pozemky. Čokoľvek poviete na obhajobu tohoto zámeru, nikdy nezmažete to, že bol obídený štandardný legislatívny proces, že nie je príprava, že chcete cez pozmeňovacie návrhy alebo cez poslanecký návrh urobiť niečo, čo je neakceptovateľné. Ak sa tu bavíme o 100-miliónových investíciách, prečo, preboha, ste toto neurobili štandardnou cestou? Takisto tie otázky, môžte sa hnevať, koľko chcete, sú proste absolútne legitímne, tak ako ich hovoril Igor Matovič. Sú legitímne, pretože ľudia sa môžu pýtať alebo mohli by byť zahrnutí do legislatívneho procesu a ich názory sú v tomto relevantné. Preboha, veď ide o ich pozemky a niekto bude rozhodovať o ich pozemkoch na úrovni vlády a podobne. Čiže platí, ľudia, traste sa o vlastné pozemky. Ďakujem.
Žiga, Peter, podpredseda NR SR (2023-12-06):
Ďakujem pekne, pán spravodajca. Zaujmite miesto pre spravodajcov. Otváram rozpravu. Do rozpravy som dostal písomne za klub SaS pán Marián Viskupič a potom v riadnej rozprave pán Ondrej Dostál, teda dvaja vystupujúci. Pán poslanec Viskupič, máte slovo za klub SaS.
Blaha, Ľuboš, podpredseda NR SR (2024-06-20):
Ďalšia otázka je od pána poslanca Ondreja Dostála na generálneho prokurátora Slovenskej republiky Maroša Žilinku v tomto znení: „Čo bolo dôvodom, že ste neumožnili asistentovi prokurátora ÚŠP vykonať odbornú justičnú skúšku napriek jeho skúsenostiam a kvalifikácii?“ Nech sa páči, pán generálny prokurátor, máte slovo.
Procházka, Radoslav, poslanec NR SR (2010-10-20):
Ďakujem, pán predsedajúci. Zasadnutie ústavnoprávneho výboru je zvolané na 13.45 hodinu do miestnosti výboru. Ďakujem. (Ruch v sále.)
Vetrák, Milan, poslanec NR SR (2021-04-01):
Ďakujem za slovo. Pán poslanec Krajčí, ja som rád, že si vystúpil v tejto debate, pretože ak hovoríme o núdzovom stave, tak v prvom rade by mali hovoriť odborníci na oblasť zdravotníctva a odborníci na oblasť práva. Pretože to sú dve zásadné oblasti, ktoré majú niečo dočinenia s núdzovým stavom. A mám pocit, že niektorí poslanci v tejto sále si pomýlili predmet rokovania k tomuto bodu, pretože sa tu rozoberá všetko možné, čo síce nejakým spôsobom trošičku súvisí, ale netýka sa priamo núdzového stavu. My máme rozhodovať o tom, či odsúhlasíme predĺženie alebo neodsúhlasíme. Nie o tom, či je lepšie očkovanie, testovanie a ďalšie veci. A najmä tuná sa do teba navážali kolegovia, ktorí veľkým, z opozície, ktorí naozaj veľkým pričinením, ich veľkým pričinením sú tí ľudia často nakazení a viacerí z nich už medzi nami ani nie sú. Pokiaľ nechceme veriť politikom, skúsme sa spoľahnúť na odborníkov. Predĺženie núdzového stavu, o tom predsa rozhodovala, rozhodovala o tom, diskutovala pandemická komisia 16. marca tohto roka a jednomyseľne, jednomyseľne podporila predĺženie núdzového stavu. Mňa nemusí zaujímať, čo hovorí Krajčí alebo tuná niekto z opozície. Mňa zaujíma, čo hovorila pandemická komisia. A pokiaľ ide o právny stav, tak tam je to ešte jednoznačnejšie. V októbri bolo napadnuté zavedenie núdzového stavu. Ako to dopadlo? Tí, čo tu frflali a napadli to na Ústavnom súde? Veľkou fraškou ich to dopadlo na Ústavnom súde. Ústavný súd jasne rozhodol, že zavedenie núdzového stavu je ústavné a v poriadku. A teraz bolo posudzované predĺženie a tam takisto – fraška generálneho prokurátora a fraška opozičných poslancov. A tam to bolo jasne povedané a nemáme sa ďalej o čom baviť. Nerozumiem to politikárčenie, ktoré sa tu robí. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2016-09-07):
Ďakujem pekne, pán poslanec. Otváram týmto všeobecnú rozpravu. Do písomnej časti sa neprihlásil nikto z pánov poslancov, pani poslankýň. A pýtam sa preto, či sa chce niekto prihlásiť ústne. A, pán poslanec Dostál. Nech sa páči, máte slovo.
M. Číž, podpredseda NR SR: (2009-12-02):
Faktické poznámky poslankyňa Klára Sárközy, poslankyňa Tkáčová, poslanec Halecký, Kvorka. Ešte niekto, prosím, sa hlási s faktickou poznámkou? Nie. Uzatváram možnosť prihlásiť s faktickou poznámkou. Slovo má pani poslankyňa Sárközy.
Šeliga, Juraj, podpredseda NR SR (2020-12-08):
Ďakujem, pani poslankyňa. Chcú na vás reagovať traja páni poslanci. Ako prvý pán poslanec Kotleba, nech sa páči.
Janiš, Stanislav, poslanec NR SR (2011-04-06):
Presne tak, držím sa toho, čo odznelo v rozprave. Kritizujete predsedníčku vlády, premietate tu nejaké šoty. A dovolí si to ten, ktorý tu v podstate ani nie je, Robert Fico. Ja vám niečo zacitujem: „Nepovažujem za správne, aby človek, ktorý má k dispozícii vládnu moc, či štyri roky alebo osem rokov, potom sa vráti do parlamentu, vykrikoval z lavice opozície: „Nikdy nesadnem do lavice ako opozičný politik a nebudem vykrikovať na vládu.".“ A včera to tu kto vykrikoval? Bol to Robert Fico alebo jeho duch? (Potlesk.) A tento človek si tu dovolí premietať niečo a kritizovať predsedníčku vlády, ktorá akurát pláta to, čo ste tu vy zanechali, a zapcháva tunely, ktoré ste tu nechali. Toto je fakt, môžete hovoriť, čo chcete. Hovorili ste o hodnote teplární. Hodnota teplární bude taká, akú ju vygeneruje súťaž, medzinárodná súťaž, nie taká ako košická v Prešove, kde ste to zadali bez súťaže, len tak, priamo, v podstate tak, ako to vygeneruje trh. To, že vy ste investovali do teplární, a to, že ste, samozrejme, robili za tristo eur to, čo normálne sa robí za sto eur, je fakt. Ale ak si myslíte, že každý normálny, vážny investor vám toto účtovníctvo vaše zožerie a dá vám za Škodu Octaviu, ktorú napr. budete mať v účtovníctve za dva milióny eur, ozaj dva milióny eur, no tak ste na veľkom omyle. K tomu, čo priniesla táto rozprava. Pre mňa nepriniesla nič nové a všeobecne známe. To, na čo chcem upriamiť pozornosť, je to, že prečo SMER ako strana plná biznismenov bráni štátne podniky. Biznismeni bránia štátne podniky. To je neskutočné? Je to tak. Bránite ich preto, lebo súkromným biznismenom sa výborne uzatvárajú zmluvy, obchodné zmluvy a dodávateľské zmluvy so štátnymi spoločnosťami. Vy nutne potrebujete štátne spoločnosti, páni biznismeni zo strany SMER, nutne ich potrebujete. Toto je pravá príčina obhajoby štátnych podnikov zo strany SMER. Nič iné za tým nie je, nič iné za tým nehľadajte, aj keď vystúpite celý komplet poslanecký klub. Potrebujete štátne podniky pre svoj biznis. (Potlesk.)
Glváč, Martin, podpredseda NR SR (2018-02-09):
Ďakujem. S faktickými poznámkami dvaja poslanci. Končím možnosť prihlásiť sa. Pán poslanec Galko, nech sa páči.
M. Číž, podpredseda NR SR: (2009-12-02):
Otváram teda rozpravu. Písomnú prihlášku nemám. Pýtam sa, kto sa hlási do rozpravy ústne. Pán poslanec Štefanec. Ešte niekto, prosím, sa hlási? Nie. Uzatváram možnosť prihlásiť sa do rozpravy ústne. Slovo má pán poslanec Štefanec.
Paška, Pavol, predseda NR SR (2014-04-01):
Dobre, takže už, dúfam, pán poslanec bude môcť ako navrhovateľ. Nech sa páči.
P. Paška, predseda NR SR: (2009-04-16):
(Hlasovanie.) 136 prítomných, 121 za, 1 proti, 14 sa zdržalo. Pridelenie do výborov sme schválili.
Zmajkovičová, Renáta, podpredsedníčka NR SR (2014-06-03):
Takže prerušujem rokovanie o tomto bode programu. Kolegyne, kolegovia, budeme pokračovať zajtra v prerušenej rozprave k týmto dvom návrhom zákonov a želám vám všetkým ešte pekný večer. (Prerušenie rokovania o 19.01 hodine.)
Figeľ, Ján, 1. podpredseda vlády a minister dopravy, výstavby a regionálneho rozvoja SR (2010-12-02):
Vážený pán predsedajúci, ctená snemovňa, pán poslanec, pre projekt Galanta 2 na ceste prvej triedy s číslom 75, teda druhý diel, druhá časť obchvatu, bola vypracovaná prijímateľom, Slovenskou správou ciest, žiadosť o nenávratný finančný príspevok, ktorá bola predložená na riadiaci orgán programu, operačného programu Doprava 24. mája 2010. Odhadované celkové náklady, včítane DPH sú vyše 18 mil. eur, pričom príspevok z Európskeho fondu pre obnovu a rozvoj bol určený podľa metodiky nákladov výnosovej analýzy pre výpočet grantu únie na úrovni 12,5 mil. eur. Na základe stanovených procedúr pre prípravu a pre implementáciu projektov operačného programu Doprava bola následne vykonaná odborná, vecná, formálna aj finančná kontrola oprávnenosti projektu a zároveň naplnenia jeho cieľov v rámci prioritnej osi pre modernizáciu a výstavbu ciest prvej triedy. Po posúdení splnenia hodnotiacich a výberových kritérií dňa 29. októbra, teda pred mesiacom, rozhodla výberová komisia riadiaceho orgánu o schválení tejto predmetnej žiadosti na spolufinancovanie z európskeho fondu. Rozhodnutie o schválení žiadosti bolo zaslané prijímateľovi, teda Slovenskej správe ciest, 8. novembra. Momentálne prebieha verejné obstarávanie pre výber zhotoviteľa prác s predpokladom podpísania zmluvy o dielo s víťazným uchádzačom do konca tohto roka. Tým slávnostným poklepaním kameňa, ktoré spomínate, ministerstvo dopravy potvrdilo zaradenie projektu medzi priority v rámci modernizácie a výstavby ciest regionálneho významu z operačného programu Doprava. Ja som sa v tom termíne zúčastnil návštevy aj významnej, resp. dôležitej priemyselnej fabriky v tomto meste, kde sme rokovali aj o ďalších súvislostiach v oblasti dopravy, a tak organizátori využili túto príležitosť na vlastne spomenutú udalosť. Takže chcem podčiarknuť dôležitosť tém, ciest prvej triedy, obchvatov a zároveň otvorenosti pre ďalšie pokračovanie týchto projektov. Ďakujem pekne.
Sulík, Richard, predseda NR SR (2011-02-08):
Ďakujem pekne. Slovo má ďalší rečník, posledný v poradí, pani poslankyňa Gibalová. Nech sa páči.
Taraba, Tomáš, poslanec NR SR (2021-06-22):
Pani kolegyňa, trošku som prekvapený, lebo vlastne to, že idete zriadiť inštitút, presne to, Inštitút pre zdravotné technológie, tak to je len také typické ďalšie rozbujnenie štátu. Dnes ministerstvo zdravotníctva má úplne všetky právomoci hodnotiť kvalitu technológií, ktoré nakupuje. Inštitút pre zdravotné technológie nebude robiť nič iné, iba 99,9 % zdravotníckych, či už pomôcok, alebo technológií, je produkovaných v zahraničí, to znamená, vy k tomu dostávate úplne riadnu dokumentáciu. Všetky tie technológie prešli patentami, to znamená, žiaden takýto inštitút na nič svetoborné nepríde. Druhá vec, budete mať elementárny problém vôbec tam nájsť kvalifikovaný personál, ktorý sa bude tváriť, že niečo hodnotí, no nehodnotí nič, len bude čítať technologické špecifikácie jednotlivých zariadení, ktoré sa by mali nakúpiť. To znamená, to sa robí aj dnes, pretože každé verejné obstarávanie prechádza tým, že sa aj jasne musí povedať, čo ideme kúpiť, aké to má mať parametre. Takže to, že to je v zahraničí, viete, v zahraničí sa aj, žiaľ, produkujú tieto, tieto kvalitné technológie. My sme čistý importér. To znamená, že my skôr by sme mali vedieť, čo chceme importovať. Dnes má kapacitu ministerstvo zdravotníctva dostatočnú na to, aby si ohodnotilo a povedalo, že presne čo chce. No a to, čo ma prekvapilo, vy ste povedali, že, že tento inštitút by mal rozhodnúť de facto alebo určiť smerovanie, že na liečbu komu pôjdu peniaze, ak som to správne pochopil. Tak ja si myslím, že tento inštitút nemá túto právomoc, aby rozhodoval o tom, že ktorý Slovák prežije a ktorý neprežije. Ja si myslím, že o tom, na akú liečbu a komu idú peniaze, o tom má rozhodovať Všeobecná zdravotná poisťovňa. Takže už len toto, čo, už len toto, čo ste tu povedali, mi skôr zaváňa, že absolútne neviete, čo idete pripravovať.
B. Bugár, podpredseda NR SR: (2005-02-09):
(Hlasovanie.) Prítomných 130 poslancov, za návrh 129, nehlasoval 1. Konštatujem, že tieto body zo spoločnej správy sme schválili. Nech sa páči. I. Harna, poslanec: Gestorský výbor navrhuje o bode 4 hlasovať, teda neschváliť tento 4. bod, pretože 3. bod rieši tú istú problematiku, ale lepším spôsobom, takže...
Hort, Milan, podpredseda NR SR (2011-09-07):
Reagovať teraz na faktické poznámky bude pán poslanec Dušan Čaplovič. Nech sa páči.
Jurinová, Erika, podpredsedníčka NR SR (2015-11-24):
Ďakujem, pán minister. Dávam slovo spoločnému spravodajcovi z výboru pre zdravotníctvo poslancovi Jozefovi Ježíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Kollár, Boris, predseda NR SR (2022-10-05):
Prosím, prezentujme sa a hlasujeme. (Hlasovanie.) Prítomných 123 poslancov, za 74, proti 24, zdržalo sa 23, 2 nehlasovali. (Potlesk.) Uvedený návrh sme neschválili. Prosím? (Reakcia z pléna.) Sedemdesiat šestka. Teraz budeme hlasovať o návrhu uznesenia k návrhu na vytvorenie skupiny priateľstva v rámci Slovenskej skupiny Medziparlamentnej únie a voľbu jej predsedu, tlač 1192. Prosím spravodajkyňu zo zahraničného výboru poslankyňu Romanu Tabak, aby hlasovanie uviedla. (Hlasovanie o návrhu na vytvorenie skupiny priateľstva v rámci Slovenskej skupiny Medziparlamentnej únie a voľbu jej predsedu , tlač 1192.)
Kollár, Boris, predseda NR SR (2022-02-02):
Prosím, prezentujme a hlasujeme. (Hlasovanie.) Prítomných 118 poslancov, za 110, proti 5, zdržali sa 3. Konštatujem, že sme tento návrh schválili. Teraz prosím predsedu navrhnutého gestorského výboru pre vzdelávanie, vedu, mládež a šport poslanca Richarda Vašečku, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách (tlač 822), bod 16 schváleného programu. Nech sa páči, pán poslanec, máte slovo. (Krátka pauza a reakcia z pléna.) Počkaj, sekunda. (Predsedajúci telefonuje služobným telefónom.) Pán kolega, preskočíme tento bod a ešte v tomto hlasovaní dáme na záver, zatiaľ vám to prinesú. Dobre? Ďalej prosím predsedu výboru pre pôdohospodárstvo a životné prostredie poslanca Jaroslava Karahutu, aby uviedol hlasovanie o bode 17 programu. Je to prvé čítanie o vládnom návrhu zákona, ktorým sa mení a dopĺňa zákon č. 152/1995 Z. z. o potravinách (tlač 840). Nech sa páči, pán poslanec, máte slovo. (Hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov , tlač 840.)
Lackovič, Marek, poslanec NR SR (2024-01-24):
Ďakujem pekne za slovo. Škoda, že si, pán kolega Kišš, vo svojej faktickej nestihol povedať aj nasledovné. Citujem: „Parlament zatiaľ nebude rokovať nonstop, ako navrhoval premiér Robert Fico v reakcii na opozičné obštrukcie. Predseda parlamentu Peter Pellegrini pre televíziu Joj povedal, že je za miernejšie riešenie.“ No tak my sme ho videli práve (povedané so smiechom), bolo naozaj veľmi mierne. Ale nie úplne to som chcel, pretože každým tým jedným príspevkom sa snažíme práve naopak, nebyť úplne že za každú cenu vtipní, ale prinášať naozaj tie vecné, poctivé, odborné a zároveň slušne povedané argumenty a inak tomu nebude ani v tomto prípade, pretože ja to zopakujem, a darmo krúti opakovanie hlavou aj pán Gašpar, my sme poukázali naozaj na trhliny už v tomto vládnom návrhu o SLK, kde máte pomýlené dátumy, ktorými odkazujete na tie infringementy. A vám nenapadlo ani povedať aspoň, že dík, že ste na to upozornili, lebo však to sú, ako máme, máte že chybne uvedené dátumy, ktoré sú zle spárované s tým vysvetleným na strane jedna, v tom samotnom návrhu vládnom. To je prvá vec. Druhá vec, tam bolo chybne uvedené, že SLK žiadate na tých celých 67 strán, ale infringementu, o infringemente sa hovorí len na ôsmich stranách z tých 67. Čiže tých 59 zvyšných strán tam vôbec nemáte vysvetlených, obhájených a tak ďalej. A mohol by som pokračovať. Naozaj, že neustále upozorňujeme na to, že sú tam naozaj vážne nezrovnalosti už teraz, a to sa ešte nebavíme ani o obsahu, len o forme. Čiže už v tej, už tá samotná, ten prvý gombík na tej košeli bol zapnutý zle a to nie je ani že, akože však stačí povedať, že tak sorry, poďme to urobiť lepšie. My, nás naozaj nebaví obštruovať, my chceme odborne, vecne diskutovať. A to celý čas robíme. Naozaj.
Galko, Ľubomír, poslanec NR SR (2012-10-19):
Ďakujem pekne. Richard, áno, no chcem ti poďakovať za tvoje vystúpenie. Mňa zaujala jedna vec, a síce to, keď si povedal, že v prípade, že budeme mať v budúcnosti možnosť vládnuť, tak túto deformáciu, ktorá sa ide pripraviť, tak odstránime. Chcel by som zdupľovať, že bolo to naozaj, bolo to naozaj povedané v prípade, že budeme mať možnosť vládnuť, a nie tak, ako to pochopil pán minister, ktorý hovoril, že v prípade, že sa dostaneme znovu do parlamentu. Prezentácia bola dobrá, pútavá. Ja by som odporúčal do budúcnosti ešte jeden, dva nejaké grafy, keby si tam dal. V prípade, že by si mal nejaký problém s tými grafmi, ja si myslím, že pán minister, on ti veľmi rád pomôže. Rozprával si, že ste spolupracovali. Ja myslím, že on by jeden taký, jeden-dva také pútavé grafy ti tam vedel pridať. Ďakujem pekne.
Pellegrini, Peter, predseda NR SR (2014-12-12):
Poprosím o kľud. Nediskutujte, prosím, s vystupujúcim, dobre? Pán poslanec, poprosím vás. (Reakcia z pléna.) Pán poslanec, poprosím, nekomentujte! Pán podpredseda, máte slovo, nech sa páči.
Nemky, Martin, poslanec NR SR (2023-11-28):
Ďakujem za slovo. Pán kolega, mňa zarazili vo vašom vystúpení také tri veci. Prvá vec je, že ste povedali, že toto nie je miesto, kde by sa mali predkladať dôkazy. Čiže parlament nie je miesto, kde by sa mali predkladať dôkazy. Ja tu s vami nesúhlasím, ja si, naopak, myslím, že parlament je to miesto, kde by sa mali predkladať dôkazy, a nie rôzne pocity a rozprávky. (Ruch v sále.) Druhá vec, stále spomínate obľúbenú chatu vo Veľkom Ďure. Len tu je jeden zásadný rozdiel, tieto odposluchy, generálny prokurátor povedal, že sú nezákonné. A tie nahrávky, ktoré spomínal kolega Gašpar, sú teda zákonné so súhlasom okresného súdu. Tretia vec, pýtali ste sa, že by vás zaujímalo, že koľko spisov sme my videli. Čiže ja sa priznám, ja som nevidel žiadny spis, ale ja by som sa opýtal vás, koľko spisov ste videli vy ako minister vnútra. Ďakujem pekne.
Laššáková, Jana, podpredsedníčka NR SR (2014-02-11):
Teraz dávam možnosť prihlásiť sa do rozpravy ústne. Pán poslanec Novotný, pán poslanec Zajac. Končím možnosť prihlásiť sa do rozpravy ústne. Nech sa páči, pán poslanec Novotný.
Muňko, Dušan, poslanec NR SR (2021-10-26):
Pán poslanec Richter, veľmi podrobne ste rozviedli veci. Pokiaľ sa týkalo úradu práce, ja beriem, že či je to úrad práce alebo aj Sociálna poisťovňa iste veľa vecí tu bolo od poslancov, ktorí nerozumejú, pokiaľ sa týka, že čo robí úrad práce a čo robí Sociálna poisťovňa. Už som to viackrát tu povedal, že treba nechať tieto organizácie na pokoji, pretože možno sú predimenzované, ale vykonávajú veľmi, prácu, ktorá je veľmi dôležitá pre ľudí. Mňa viacej mrzí vôbec, že k tejto celej záležitosti, ktorá tu prebieha ohľadom energií. Ja som čakal aj od pána ministra, že pomenuje niektoré veci úplne jednoducho, ale, samozrejme, to je otázka ministra hospodárstva a ministra financií. Pretože tieto veci, keby bol pomenoval, to, čo mu dáva aj Klub 500 a ďalší, že treba pre domácnosti zaviesť cieľne kompenzačné opatrenia vo vzťahu k zraniteľným skupinám obyvateľstva, ktoré môžu byť vo forme príspevku alebo umožní im odklad platieb, splátkových kalendárov, prípadne dočasné zníženie sadzby DPH, ako to spravili Česi. Pokiaľ sa týka pre priemysel. Zníženie poplatku veľkých priemyselných odberateľov, zavedenie pásmovej tarify za prevádzku systému závislosti od spotreby elektriny. Prenesenie financovania a časti podpory obnoviteľných zdrojov energií na štátny rozpočet. Zrušenie platby poplatku za prevádzku systému elektriny vyrobeného pre vlastnú spotrebu. Zníženie poplatkov za prenos, dočasné zrušenie platby poplatku do národného jadrového fondu, zreformovať celý systém obchodovania s emisnými povolenkami, tak aby obchodovanie na trhu bolo umožnené len subjektom výrobcov, ktorí povolenky potrebujú. V oblasti plynu zaviesť pásmové poplatky za prepravu plynu v závislosti od veľkosti odberu. Spoločne pre oblasť plynu a elektriku zreálnenie... (Prerušenie vystúpenia časomerom.)
Paška, Pavol, predseda NR SR (2013-03-26):
Hlasujeme. (Hlasovanie.) 133 prítomných, 32 za, 77 proti, 23 sa zdržalo, 1 nehlasoval. Návrh sme neschválili.
Blanár, Juraj, podpredseda NR SR (2022-12-08):
Takže poprosím vás, pán Pročko, neatakujte predsedajúceho, ktorý si robí v zmysle rokovacieho poriadku to, čo má a pokojne vystupujte a nevyrušujte páni poslanci veľmi dôležité vystúpenie pána Pročka.
Procházka, Radoslav, poslanec NR SR (2013-03-12):
Ďakujem pekne, pani podpredsedníčka. Úplne rozumiem tomu, čo hovorí pán poslanec Osuský, aj s tým do veľkej miery súhlasím. A ďakujem aj pánovi poslancovi Poliačikovi. Martin, myslím, že sa dočkáš skôr, ako tušíš.
Glváč, Martin, podpredseda NR SR (2016-10-27):
Otváram všeobecnú rozpravu. Do rozpravy som dostal jednu písomnú prihlášku. Dávam slovo, nech sa páči, pán poslanec Peter Kresák.
Bugár, Béla, podpredseda NR SR (2017-10-17):
Nech sa páči, prezentujme sa a hlasujme o týchto bodoch zo spoločnej správy. (Hlasovanie.) Prítomných 136 poslancov, za 87, proti 1, zdržalo sa 48 poslancov. Konštatujem, že tieto body sme schválili. Nech sa páči.
E. Angyalová, poslankyňa: (2005-09-21):
Chcem povedať, že si myslím, že problém, ktorý otvoril môj kolega, je trošku širší a že inštitút životného minima je využívaný v Slovenskej republike práve tak, ako ho poznáme dnes, v podstate od prvých sociálnych zákonov, ktoré boli prijaté Slovenskou národnou radou po zmene režimu. Dá sa povedať, že prakticky už vyše 15 rokov nie je definovaný celkom presne a že je definovaný výškou finančných prostriedkov, ale vlastne nepriamym spôsobom tak, že sú definované základné životné potreby, je tým pádom definované životné minimum, čo nie je celkom presné. A my ľudia, ktorí pracujeme v sociálnom výbore, vieme, že sme sa často stretávali s otázkou, čo vlastne zabezpečenie životného minima má znamenať. Ako som už povedala, jediná definícia na účely hmotnej núdze, ktorá existuje, je, že má byť poskytnuté prístrešie, odev a jedno teplé jedlo denne – ale toto nie je vyčíslené finančne. Do roku 2004 táto neexistencia celkom jasnej definície spôsobovala problémy prakticky len v ojedinelých prípadoch. Ja si pamätám napríklad diskusiu o bezdomovectve, keď tretí sektor hovoril, kládol otázku, či je elementárna starostlivosť pre bezdomovcov zabezpečená, ak nemajú prístrešie, popri tých ďalších dvoch podmienkach. Ale myslím si, že dnes je táto otázka po tzv. reforme sociálneho systému oveľa aktuálnejšia. Môj kolega otvoril otázku životného minima aspoň pri tej časti takýchto ľudí, ktorých sa to dotýka, ktorí zjavne preto, lebo sa buď ocitli v starobe, a teda sú už poberateľmi dôchodku, alebo v invalidite, nie sú schopní pri príjme, ktorý je nižší ako životné minimum, si zabezpečiť dodatočný príjem tak, aby sa na životné minimum dostali. Prakticky to znamená, keby sme to chceli jednoducho povedať, že sa snaží o predloženie návrhu, ktorým by zabezpečil minimálny dôchodok. Myslím si, že je dosť zlé, že reforma sociálneho systému nerešpektuje tento základný princíp, že životné minimum má byť garantované všetkým. A my vieme a poznáme prípady, a myslím si, že to nehovorím len za seba, keď nám píšu ľudia, ktorí napriek tomu, že využijú všetky dávky sociálneho systému, nemajú zabezpečené životné minimum. Neviem ani odhadnúť, presne koľko ich je, ale podstatné je, že pomerne ohrozenou skupinou z týchto ľudí sú tí, ktorí sú v starobe a na invalidnom dôchodku. Takže si myslím, že tento návrh je veľmi legitímny, a myslím si, že ľudia, ktorí tomuto problému rozumejú, by nemali problém ho podporiť, nemali by mať problém ho podporiť. Preto chcem vyjadriť podporu svojmu kolegovi a prosím o podporu tohto návrhu tak, aby sa dostal do druhého čítania. Ďakujem pekne.
Laššáková, Jana, podpredsedníčka NR SR (2014-09-24):
Nech sa páči, pán poslanec Zajac.
Kollár, Boris, predseda NR SR (2023-06-20):
Nič sa nedeje.
Paška, Pavol, predseda NR SR (2014-09-18):
Pekné popoludnie, dámy a páni, budeme pokračovať. Pán poslanec Zajac.
A. Belousovová, podpredsedníčka NR SR: (2006-12-07):
Stručná rekapitulácia: absolútna dekadencia na Slovensku, útok na základné hodnoty, netočia sa vlastné filmy, sme napchávaní, naše deti tiež, americkými filmami nízkej kvality, absolútne nejaké patoky, čiže Slovensko zachvátila pakultúra, to je výsledok Dzurindovej vlády a SDKÚ, kde ste vy teraz. Výsledok vlády SDKÚ je aj v tom, že jednoducho kultúra žije len na mestách a obciach vďaka šikovným primátorom. A doslova výsledok je, viete aký, že sa na nás všetkých z obrazovky smejú doslova holé zadky z tých amerických nakúpených reality šou. To je pečiatka vášho prínosu kultúry. Čiže vašej kráse to prospelo, takže zobuďte sa z toho spánku do politickej reality, ktorá je taká. Obrazovka a na nej holý zadok z reality šou, ak nie ešte niečo iné, a to je výsledok aj vás, pán Dzurinda, aj vás všetkých, ktorí tam sedíte. (Reakcie z pléna a potlesk.)
Mikuš, Jozef, poslanec NR SR (2013-09-24):
Ďakujem pekne. Pán kolega Lojzo, zaujalo ma to, čo si hovoril o tom, o tej odpovedi na list generálneho riaditeľa energetiky z Bruselu pána Borchardta, a o tom, že si hovoril, že odpoveď pána Holjenčíka bola arogantná. O tom možno budem hovoriť v rozprave viac, ale chcem povedať, že ja som si vyžiadal na výbore, aby sme dostali odpoveď pána Holjenčíka generálnemu riaditeľovi. A musím povedať, že aj na tom výbore pán Holjenčík nebol celkom korektný voči poslancom výboru pre hospodárstvo, pretože napríklad hovoril o tom, že všetky krajiny okolo nás majú zavedený G-komponent, čo nie je pravda. A ak áno, tak napríklad v Rakúsku majú G-komponent zavedené len malé vodné elektrárne, resp. malé prečerpávačky, práve tie, ktoré sú v našej vyhláške oslobodené. Hovoril si o tom vo svojom vystúpení. Nebola korektná odpoveď ani v tom, že všetci, všetky krajiny Európskej únie majú, majú zhruba rovnakú podporu, takú ako u nás, ktorá vyplýva z vyhlášky. No nie je to celkom pravda, pretože napríklad u nás je zavedený ten G-komponent, ani nebude 0,5 eura, pretože on je, on je stavaný na inštalovaný výkon a nie všetky elektrárne idú v rámci celého roka na plný výkon, čiže pre niektoré elektrárne, napríklad pre fotovoltiku to bude rádovo viac. A ďalej, napríklad v Čechách majú elektrárne, ktoré sú napojené na nízkonapäťové rozvody, bonusy. U nás sú zaťažené, práve opačne, ešte vyššími poplatkami. Čiže slovenská, slovenský regulačný úrad ide presne opačným smerom ako regulačné úrady v okolitých krajinách a vlastne aj v celej Európe.